1. Frasa Miturut tatananipun, frasa kaperang dados kalih, inggih menika frasa endosentrik lan frasa eksosentrik. Frasa endosentrik inggih menika frasa ingkang namung nyebataken salah setunggaling peranganipun, nanging perangan ingkang kasebataken kalawau saged minangka gegantosing perangan-perangan sanesipun. Tuladhanipun: ember plastik abang. tape beras ketan. bocah lanang bagus. Frasa eksosentrik inggih menika frasa ingkang salah satunggal perangananipun boten saged dados gegantosing perangan sanesipun, utawi perangan ingkang satunggal boten saged dados sesulihing perangan sanesipun. Tuladhanipun: ing pasar saka Jepara menyang Jakarta Adhedhasar jinisipun, frasa kaperang dados pitu, inggih menika:(1) Frasa aran : klambi anyar, lemari kayu jati, dudu watu(2) Frasa kriya : nembe tindak, badhe nedha, tilem ngorok(3) Frasa kaanan : kudu sabar, bagus tenan(4) Frasa wilangan : telung karung, limang bungkus(5) Frasa katrangan : mung arep, kudu bisa(6) Frasa sesulih : kula piyambak, panjenengan ugi(7) Frasa ancer-ancer :saking Solo, dhateng Semarang, kagem panjenengan 2. Klausa Klausa inggih menika rerangkening tembung ingkang saged ngudhar sawijining gagasan utawi sawijining bab. Saboten-botenipun ing pacelathon utawi ing pagineman, klausa menika kedah wonten wasesanipun (predikat). Ananging, ing basa sinerat, klausa menika saboten-botenipun dumados saking jejer (subjek) lan wasesa (predikat). Kajawi menika, klausa ugi saged malih dados ukara. Klausa saged kaperang dados kalih, inggih menika klausa